**Töötervishoiu ja tööohutuse seaduse ning ravikindlustuse seaduse muutmise seaduse eelnõu seletuskiri**

**1. Seaduse eesmärk ja sissejuhatus**

Eelnõuga muudetakse töötervishoiu ja tööohutuse seadust ning ravikindlustus seadust nii, et alates 01.07.2025 hakkaks kehtima haigushüvitiste maksmise kord, mille kohaselt on töötaja omavastutus vaid esimene haiguspäev, tööandja maksab hüvitist teisest neljanda päevani ning tervisekassa maksab hüvitist alates viiendast päevast. Samuti suurendatakse haigushüvitist 80%-ni töötaja keskmisest töötasust.

**2. Eelnõu sisu ja võrdlev analüüs**

Eelnõuga leevendatakse töötaja ja tööandja kulusid haigushüvitiste maksmise aja. Töötaja kanda jääb haiguse korral esimene haiguspäev, tööandja kanda jääb teine kuni neljas haiguspäev ja alates viiendast päevast võtab haigushüvitise maksmise enda peale haigekassa.

Nakkused ja viirused ei ole aga meie seast kuskile kadunud, vaid võtavad uusi vorme ning levivad edasi. Õige on, et nakkushaigust põdev inimene saab püsida kodus ja end terveks ravida, mitte ei pea kartma oma majandusliku toimetuleku pärast ning seega haigena avalikku ruumi tulema.

Haigushüvitise määra suurendamine 80%-ni töötaja keskmisest töötasust aitab täiendavalt parandada haiguslehele jäänud inimeste majanduslikku toimetulekut.

**3. Eelnõu terminoloogia**

Eelnõuga ei võeta kasutusele uusi termineid.

**4. Seaduse mõjud**

Eelnõuga tehtavad muudatused aitavad piirata nakkus- ja viirushaiguste levikut, võimaldades inimestel haiguse korral sissetulekut kaotamata kodus olla ning end ravida.

**5. Seaduse rakendamisega seotud eeldatavad kulud**

Muudatuste maksumus on vaja Rahandusministeeriumil koostöös Sotsiaalministeeriumiga välja selgitada. Kulud kaetakse riigieelarvest.

**6. Seaduse kooskõla Euroopa Liidu õigusega**

Käesolev eelnõu ei ole vastuolus Euroopa Liidu õigusega.

**7. Rakendusaktid**

Käesoleva seaduse rakendamiseks pole vaja eraldi akte kehtestada.

**8. Seaduse jõustumine**

Seadus jõustub 2025. aasta 1. juulil.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Eesti Keskerakonna fraktsioon september 2024

Lauri Laats

Eesti Keskerakonna fraktsiooni esimees